  Туспуктэм: vk.com (Сергей Килин) Майя Бывальцева Татьяна Пунгина 2024-тӥ арын Алабгоысь Сарапулэ вуул бурдъёсын «Метеор» судно ветлыны кутскоз. Эскерон рейсэз 23-тӥ куарусёнэ быдэстӥзы. «Метеор» 120 адямилы чакламын. Судноын умой пуконъёс, сумкаосты возён интыос, буфет лэсьтэмын. Пуконъёслэн виссы бадӟымгес каремын, соин ик тазалыксыя сюбегатэм луонлыкъёсын адямиослы но отӥ ортчыны каньылгес луоз, озьы ик соослы сьӧрсъёс тупатэмын. Фото: Татьяна Пунгина Алабгоысь Сарапулозь Кам кузя 240 иськем пала. Суднолэн шоро-куспо ӝоглыкез часкын 60 иськем. Озьыен, сюрес вылэ ньыль час пала быроз. «Метеор» ӝоггес но мыныны быгатэ, но пассажиръёслы ӵапак таӵе ӝоглыкен каньыл луэ, пусйизы ӧнерчиос.   Ватсалом, Кам кузя мынон-ветлонэз выльысь улӟытон сярысь Удмуртиысь но Татарстанысь транспортъя министерствоо кенешизы. Видеоын – «Флот Республики Татарстан» акционер огазеяськонлэн кивалтсез Роман Лизалин. Тегъёс: Кама Транспорт Сарапул Удмуртия Татарстан  